OpenLLM-France/wikimedia huggingface dataset:
# Florin

Artikulu hau Florentziako dibisari buruzkoa da; beste esanahietarako, ikus «Florin».
Florina (italieraz fiorino d'oro) Erdi Aroko dirua izan zen, Florentzian igorria 1252tik eta Europan XIII. mendean eta XIV. mendean erreferentziazko urrezko txanpon bihurtu zena.
XIII. mendearen erdialdean, Florentziako Errepublika Mediterraneoko potentzia bat zen arlo ekonomiko eta komertzialean. Bere botere komertziala sendotzeko, XII. mendea arte nazioarteko erreferentzia izan ziren urrezko txanponak ziren solido bizantziarra eta dinar islamikoa ordezkatu ahal izango zituen balio handiko txanpon bat igortzen hasi zen.
Florentziako florina tipologia oso homogeneoko urrezko txanpon bat izan zen, baita Europa osoan zehar, nabarmenki Aragoiko Koroan, non Petri IV.a Aragoikoa florin aragoiarra igortzen hasi zen, egin zizkioten ondorengo imitazioetan ere (bere arrakastari esker). Hau, aurrealdean, zitori horia izan zen, Florentziako ikur hiztuna, FLORENTIA legendarekin, eta atzealdean, italiar errepublika honetako patroia zen San Joan Bataiatzailea, bedeinkatzeko posturan, nimbo batekin eta bere ezker besoan pausatutako bakulu batekin eta gurutze batekin gaindituta, S(anctus) JOHANNES B.(aptista) idazkunarekin.
Florentziar florinaren ospea, neurri handi baten bere pisuaren konstantziaren eta bere legearen purutasunaren ondorio izan zen. Oso baloratutako txanpon bat zen ia 24 kilateko urrezko bere 3,5 gramoengatik, garaiko txanponen artean lege handiena zuena.
Bere balioa hogei solidokoa zen, baina bere kalitate gaindiezinak, igorri zen lehen alditik soilik hogei urtera, bere balioa jada hogeita hamar solidokoa izatea eragin zuen. Hain estimatua izan zen florina, laster Europa osoan kontu txanpon bihurtu zela. XIII. mendea amaitu arte balioa eta ospea handitzen joan zen, baina gainbehera hasi zen XV. mendeko txanpon krisiaren eta gainontzeko Europan kalitate gutxiagoko imitazioen agerpenaren ondorioz.
XIV. mendean txanpon eredua zen Mendebaldean, eta euren tipologia eta ikonografia mantentzen duten florinen igorpena hasi zen Alemanian, Ingalaterran, Frantzian, Herbehereetan, Portugalen, Suedian, Polonian, Errusian eta Aragoiko Koroan, non florin aragoiarra deitua izan zen. Frantzian izan ezik (non San Joan Bataiatzailearen irudia Anjou eta Jerusalemgo armarriagatik aldatua izan zen) imitazio guztiek tipologia bera erabili zuten, soilik Florentziaren legenda, igortzen ziren erresumaren izenagatik aldatuz. Laster murriztu zen florin hauen legea, batez ere Aragoikoarena, 18 kilatera, eta pisu murrizketak gertatu ziren jatorrizko florinekiko, florinaren ospe galtzea eragin zuena, XV. mendean Veneziako dukatengatik aldatua izan zena.

## Kanpo estekak

* Datuak: Q650702
* Multimedia: Fiorino / Q650702
* ↑ Euskaltzaindiaren Hiztegia. (Noiz kontsultatua: 2017-10-29).
# Florin (Kalifornia)

Florin Ameriketako Estatu Batuetako erroldak esleitutako leku bat da. Sacramento konderrian kokatuta dago, Kalifornia estatuan. 52.388 biztanle ditu, 22,545947 kilometro koadroko azaleran banatuta.

## Ikus, gainera

* Sacramento konderria

## Kanpo estekak

* Datuak: Q3460991
* Multimedia: Florin, California / Q3460991
# Florin (argipena)

Florin hitzak hainbat adiera ditu:

## Diruak

* Ekialdeko Afrikako florina, Ekialdeko Afrika Britainiarrean zirkulazioan zegoen dibisa.
* Florin, Florentzian zirkulazioan zegoen dibisa.
* Florin aragoiarra, Aragoin zirkulazioan zegoen dibisa.
* Florin arubarra, Aruban zirkulazioan dagoen dibisa.
* Florin herbeheretarra, Herbeheretan zirkulazioan zegoen dibisa.
* Florin surinamdarra, Surinamen zirkulazioan zegoen dibisa.
* Holandarren Antilletako florina, Curaçao eta Sint Maartenen zirkulazioan dagoen dibisa.

## Ikus, gainera

* Florentzia, Italiako Toscana eskualdeko eta Florentzia probintziako hiriburua.
* Florida, Ameriketako Estatu Batuetako estatuetako bat.
* Florinas, Italiako Sardinia eskualdeko, Sassari probintziako udalerrietako bat.
* Florínea, Brasilgo São Paulo estatuko udalerrietako bat.
* Floringhem, Frantziako Pas-de-Calais departamenduko udalerrietako bat.
* Forint, Hungarian zirkulazioan dagoen dibisa.

## Kanpo estekak

* Datuak: Q783283
* 1 2 3 Euskaltzaindiaren Hiztegia - Florin. (Noiz kontsultatua: 2018-04-07).
* ↑ Euskaltzaindiaren Hiztegia - Forint. (Noiz kontsultatua: 2018-04-07).
# Florin herbeheretar

Artikulu hau Herbehereetako dibisari buruzkoa da; beste esanahietarako, ikus «Florin».
Florin herbeheretarra (nederlanderaz Nederlandse gulden) Herbehereetako diru ofiziala zen XVII. mendetik eta euroaren sarrera baino lehen, 2002ko urtarrilaren 1ean. Egun Holandarren Antilletan eta Aruban erabiltzen dute, nahiz eta txanponak metropoliarenak ez bezalakoak izan. 2004an Surinamek dolar surinamdarra ezarri zuen.
Nederlandeerazko izena gulden zuen, "urrezko" esan nahi zuen, lehenengo txanponak metal horretaz eginak zirelako. ƒ edo fl. ikurra florijn antzinako txanponetik datorkio.
1999an euroarekiko 2,20371 NLGko balio finkoa ezarri zitzaion.

## Billeteak

| Balio | Kolore | Aurrealde | Atzealde |
| 10 Florin | Urdin | 10 - TIEN GULDEN - Martin arrantzale - IJSVOGEL - ALCEDO ATTHIS ISPIDA - DE NEDERLADSCHE BANK | 10 |
| 25 Florin | Gorri | 25 - VIJFENTWINTIG GULDEN - Txantxangorri - DE NEDERLADSCHE BANK | 25 |
| 50 Florin | Hori | 50 - vijftig gulden - Ekilore - de nederlandsche bank | 50 |
| 100 Florin | Gris | 100 - HONDERD GULDEN - Hontz - DE NEDERLANDSCHE BANK | 100 |
| 250 Florin | More | 250 - tweehonderd vijftig gulden - Itsasargi - de nederlandsche bank | 250 |
| 1000 Florin | Berde | 1000 - DUIZEND GULDEN - Hegabera - DE NEDERLANDSCHE BANK | 1000 |

## Kanpo estekak

* Datuak: Q788472
* Multimedia: Money of the Netherlands / Q788472
* ↑ Euskaltzaindiaren Hiztegia. (Noiz kontsultatua: 2017-10-28).
# Florina

Florina (grezieraz: Φλώρινα, Flórina) Greziako hiria eta udalerria da, izen bereko unitate erregionaleko hiriburua dena.

## Klima

Datu klimatikoak (Florina (1961-1997)) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 18.0 | 23.0 | 25.8 | 31.2 | 33.8 | 39.0 | 40.8 | 38.6 | 36.0 | 32.2 | 26.6 | 21.0 | ' |
| Batez besteko tenperatura maximoa (°C) | 4.6 | 7.3 | 11.8 | 16.7 | 22.0 | 26.2 | 28.8 | 28.7 | 25.2 | 19.0 | 12.1 | 6.3 | 17.4 |
| Batez besteko tenperatura (ºC) | 0.5 | 2.7 | 6.7 | 11.6 | 16.8 | 21.0 | 23.1 | 22.5 | 18.4 | 12.6 | 7.0 | 2.2 | 12.1 |
| Batez besteko tenperatura minimoa (°C) | -3.5 | -1.7 | 1.3 | 5.1 | 9.2 | 12.5 | 14.4 | 14.2 | 11.2 | 6.9 | 2.5 | -1.6 | 5.9 |
| Erregistraturiko tenperatura minimoa (°C) | -29.0 | -19.0 | -13.6 | -5.0 | 0.0 | 2.4 | 6.6 | 4.0 | 0.2 | -5.0 | -12.6 | -18.6 | ' |
| Pilatutako prezipitazioa (mm) | 57.6 | 52.3 | 57.9 | 57.9 | 58.9 | 37.3 | 34.0 | 31.0 | 41.1 | 62.1 | 69.4 | 86.2 | 645.7 |
| Prezipitazio egunak (≥ 1 mm) | 12.0 | 12.0 | 12.3 | 11.3 | 11.2 | 7.4 | 6.1 | 5.8 | 6.1 | 8.4 | 10.8 | 12.9 | 116.3 |
| Elur egunak (≥ 1 mm) | 7.5 | 6.3 | 4.5 | 0.8 | 0.0 | 0.0 | 0.0 | 0.0 | 0.0 | 0.3 | 1.8 | 5.9 | 27.1 |
| Hezetasuna (%) | 82.1 | 78.1 | 70.9 | 64.0 | 63.4 | 59.8 | 57.4 | 58.3 | 63.9 | 72.1 | 78.7 | 81.8 | 69.2 |
| Iturria: Hellenic National Meteorological Service ||||||||||||||

## Biztanleria

| Urte | Hiria | Udal-herrigunea | Udalerria |
| 1981 | 12.573 | - |
| 1991 | 12.355 | 14.873 | - |
| 2001 | 14.985 | 17.500 | - |
| 2011 | 17.907 | 19.985 | 32.881 |

## Erreferentziak

* ↑ Euskaltzaindia. (PDF) 154. arauaː Europako eskualde historiko-politiko nagusiak. .
* ↑ Hellenic National Meteorological Service. Mean Florina Climatic Averages. .

## Kanpo estekak

* Datuak: Q202272
* Multimedia: Florina (town) / Q202272
# Florina (unitate erregionala)

Florina (grezieraz: Περιφερειακή Ενότητα Φλώρινας, Perifereiakí Enótita Flórinas) Greziako unitate erregionala da, Mendebaldeko Mazedonian dagoena. Florina hiriaren inguruan dago.
Florina hiru udalerritan banaturik dago:
* Amyntaio (2)
* Florina (1)
* Prespes (3)

## Erreferentziak

* ↑ Euskaltzaindia. (PDF) 154. arauaː Europako eskualde historiko-politiko nagusiak. .

## Kanpo estekak

* Datuak: Q19890743
* Multimedia: Florina Prefecture / Q19890743
# Florin aragoiar

Artikulu hau Aragoiko dibisari buruzkoa da; beste esanahietarako, ikus «Florin».
Florin aragoiarra Aragoiko Erresuman erabilera legalekoa izan zen urrezko txanpona da, lehendabizikoz 1346an Petri IV.ak Florentziako izen bereko txapona imitatuz jaulkia. 3,35 gramo pisatzen zuen. Alde batean Joan Bataiatzailea eta bestean zitori hori bat zituen. Aragoiar florinak Perpignanen, Bartzelonan, Gironan, Valentzian eta Mallorcan egiten zituzten baina inoiz ere ez Aragoin bertan.

## Erreferentziak

* ↑ Euskaltzaindiaren Hiztegia. (Noiz kontsultatua: 2017-10-28).
* ↑ www.tesorillo.com

## Kanpo estekak

* Datuak: Q3294165
* Multimedia: Florín / Q3294165
# Florin arubar

Artikulu hau Arubako dibisari buruzkoa da; beste esanahietarako, ikus «Florin».
Florin arubarra (nederlanderaz: Arubaanse florijn), Aruban zirkulazioan dagoen dibisa da. Bere ISO 4217 kodea AWG da eta bere sinboloa ƒ edo Afl., florin izeneko beste diru mota batzuetatik bereizteko. Florin arubar banako baten ehunena zentabo deitzen da eta florin arubar bakoitza 100 zentaboz osatuta dago. Dibisa honen izena fleur hitzatik dator, lore esan nahi duena frantsesez.

## Erreferentziak

* ↑ Euskaltzaindiaren Hiztegia. (Noiz kontsultatua: 2017-10-28).
* ↑ (Ingelesez) XE - The World's Trusted Currency Authority. (Noiz kontsultatua: 2017-03-07).
* ↑ (Ingelesez) Centrale Bank van Aruba. (Noiz kontsultatua: 2017-03-09).
* ↑ (Ingelesez) Coins of CIS and Baltic countries. (Noiz kontsultatua: 2017-03-07).

## Kanpo estekak

* (Ingelesez) Arubako Banku Zentralaren webgunea.
* Datuak: Q232270
# Francis Carco

Francis Carco (Nouméa, Kaledonia Berria, 1886ko uztailaren 3 – Paris, 1958ko maiatzaren 26a) frantses idazlea izan zen.
Poema intimistak idatzi zituen hasieran, baina geroago Parisko gaizkileen giroa erakusten duten kontakizun errealistak argitaratu zituen: Jésus la Caille (1914) eta L´Equipe (Taldea, 1918). L´Homme traqué (Gizon esetsia, 1922) eta Rien qu´une femme (Emakume bat besterik ez, 1924) eleberrietan pertsonaien psikologia bereziak garrantzi handikoak dira. Aipatuez gainera, gogoko zituen idazleen eta pintoreen biografiak argitaratu zituen: F. Villon, Utrillo, Verlaine eta Nervalenak.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q510114
* Multimedia: Francis Carco / Q510114
# Francis Crick

Francis Harry Compton Crick (Northampton, Ingalaterra, 1916 - San Diego, Ameriketako Estatu Batuak, 2004) 1962an Medikuntza eta Fisiologiaren Nobel Saria eskuratu zuen britainiar biologo eta irakaslea izan zen, James D. Watsonekin batera DNAren egitura molekularra 1953an aurkitu eta ezagutarazi zuena.

## Biografia

Txikitatik erakutsi zuen Crickek zientziarekiko grina. Bere jaioterrian oinarrizko ikasketak egin zituen, eta 14 urteekin Londresa abiatu zen ikasketei jarraipena emateko. Fisika ikasi zuen gero Londresko University Collegen, eta Bigarren Mundu Gerran fisikari gisa lan egin ostean biologia ikasteari ekin zion.
1947. urtetik aurrera Crickek biologiaren zerbitzura jarri zituen bere fisika ezaguerak. 1951n hasi zen James Watson-ekin lanean egitasmo handi batean: DNAren egitura molekularraren ikerketan, izaki bizidunen molekula garrantzitsuenaren gakoa ulertu nahian. Watsonek eta Crickek Cambridgeko Unibertsitatearen Cavendish Laborategi ospetsuan burutu zuten haien lana, eta Nature aldizkarian argitaratu zituzten haien emaitzak 1953an. Bertan, DNAren kristalizazioa ikertu ondoren X izpien bitartez molekula horren egitura tridimentsionala azaltzen zuen helize bikoitzaren eredua proposatu zuten. Aurkikuntza honek 1962ko Medikuntza eta Fisiologiaren Nobel Saria eman zien bi zientzialariei.
Biologia molekularrean aritu ostean, 1973an San Diegoko Unibertsitatean (AEB) hasi zen lanean neurozientziaren eremuan, burmuinen zirrikitu ezkutuak argitu nahian. 1976an unibertsitate horretako irakaslea bihurtu zen.
Koloneko minbizi batek jota hil zen 2004an.

## Panspermia gidatua

1973an Crick-ek panspermia gidatuaren hipotesia plazaratu zuen, Leslie Orgel kimikariarekin batera. Bere iritziz, zibilizazio estralurtar batek biziaren hazia nahita ipini zuen gure planetan. Lur gaineko bizia zibilizazio aurreratu horren saiakuntza besterik ez zen izango, Cricken ustez.
Crick eta Orgelen iritziz molekula bizidun baten agerpenak (DNArena) oso gertakari arraroa eta urria izan behar du unibertsoan, ia miraritzat jo daitekeena. Errazagoa iruditu zitzaien Lurreko bizia kanpotik etorri izana bertan agertu izana baino. Panspermia gidatuaren teoriak, ustez, gure planetan biziaren finkapena eta hedapena ongi azalduko luke.

## Crick eta LSD

Bere bizitzaren azken urteetan Crickek lankide batzuei aitortu zien LSDa -dosi txikietan- hartu zituela behin baino gehiagotan, bere ideiak argitzen eta buruketak azkartzen laguntzen ziolako. LSDari esker -onartu zuen- DNAren egitura molekularra bururatu zitzaion gai horretaz lanean ari zela.
Era berean jakina da Crick Dick Kempekin harremanetan egon zela, 1970eko hamarkadan LSDa araztu zuen biokimikari ospetsuarekin, hain zuzen ere.

## Kanpo-estekak

* (Frantsesez) DNAren helize bikoitza. Hor aipatzen dira DNAren egitura molekularra aurkitzeko Watsonek eta Crickek egindako esperimentuak. Haien biografiak ere agertzen dira.
* (Ingelesez) Direct panspermia. Panspermia gidatuaren buruzko iritziak
* (Gaztelaniaz) Crick eta LSDa
* Datuak: Q123280
* Multimedia: Francis Crick / Q123280
# Francis Collins

Francis Collins (Staunton, Virginia, 1950eko apirilaren 14a) estatubatuar sendagile eta genetista da.
Virginiako Unibertsitatean egin zituen kimikako ikasketak, eta Yaleko Unibertsitatean eskuratu zuen fisika kimikoko doktoregoa, 1974. urtean. Urte hartan bertan medikuntza-ikasketak hasi zituen Ipar Carolinako Unibertsitatean. 1984. urtetik 1993ra hainbat ikerketaren zuzendari eta irakasle gisa jardun zuen Michigango Unibertsitatean. 1994. urtean Giza Genomaren Ikerketarako Nazio Institutuko zuzendaritza hartu zuen; kargu horretan dagoenetik, Estatu Batuek Giza Genomaren Proiektuan betetzen duten lanaren ikuskatzailea da. Garrantzi handiko lanak egin ditu gizakiei eritasunak eragiten dizkieten geneak identifikatzeko eta kokatzeko egiten ari diren ikerketetan. 1989. urtean, adibidez, fibrosi kistikoa eragiten duen genea identifikatu eta gene hori kromosoman non dagoen kokatuta aurkitu zuen Collinsek bere lankideekin; lan talde hark neurofibromatosia eta Huntingtonen gaixotasuna zein genek eragiten duen ere aurkitu zuen, geroago. 2000. urteko ekainean Collinsek iragarri zuen Giza Genomaren Proiektuak, enpresa pribatu baten laguntzarekin, giza genomaren baseen sekuentzia zehaztu duela, eta horrenbestez, giza genomaren mapa osatzeko lehen urratsa egina dela. 2001. urtean, Principe de Asturias saria irabazi zuen, eta 2009. urtean, Academia Pontificia de las Cienciaseko kide izendatu zuten, eta Askatasun domina jaso zuen.

## Kanpo estekak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q336658
* Multimedia: Francis Collins / Q336658
# Francis Daguerre

Francis Daguerre "Ttiko" (Saint-Pierre eta Mikelune, 1908ko urriaren 31 – Miarritze, 1985eko azaroaren 27a) Biarritz Olympique taldeko errugbilaria izan zen hegaleko postuan jokatu zuena. Ondoren entrenatzailea ere izan zen.
Jean Daguerre anaia zaharra ere errugbilaria izan zen eta Biarritzen harrobian hazi zen, baina ondoren Parisera joan zen jokatzera.

## Biografia

Saint-Pierre eta Mikelunen jaio zen eta Miarritzeko harrobian hazi zen. 1933an Frantziako slekzioarekin Alemaniaren aurkako partida jokatu zuen. Bigarren Mundu Gerraren aurreko urteetan Biarritz Olympique taldeko kapitaina izan zen. Frantziako bi txapelketa eta Kopa bat irabazi zituen.
Gerra amaitu ondoren Biarritzeko entrenatzailea izan zen.

## Palmaresa

* Frantziako errugbi txapelketa (Liga)
** Txapelduna (2): 1935, 1939
** Txapeldun ordea (2): 1934, 1938
* Yves du Manoir Kopa
** Txapelduna (1): 1937
* Pierre Faillot Kopa
** Txapeldunordea (1): 1937 (Côte basque selekzioarekin)

## Erreferentziak

* ↑ «Finales Rugby - DAGUERRE Francis» finalesrugby.fr (Noiz kontsultatua: 2023-06-04).
* ↑ «Francis Daguerre, rugbyman de l'équipe de France» www.equipe-france.fr (Noiz kontsultatua: 2023-06-04).

## Kanpo loturak

* Datuak: Q3081375
# Francis Darwin

Francis Darwin (Down House, Downe, Kent, 1848ko abuztuaren 16a - Cambridge, 1925eko irailaren 19a) britainiar botanikaria izan zen, Charles Darwinen semea.
Matematika ikasten hasi zen Cambridgeko Unibertsitatean, baina natur zientzietara aldatu eta 1870ean graduatu zen. Medikuntza ere ikasi zuen Londresen, baina ez zuen inoiz lanik egin.
Bere aitarekin lan egin zuen landareen mugimenduari buruzko esperimentuetan, fototropismoan bereziki. Elkarrekin idatzi zuten The Power of Movement in Plants (1880) liburua eta Francisek Insectivorous Plants (1888) liburuaren bigarren edizio zabaldua argitaratu zuen bere aita hil ondoren.
Linnean Society of London elkarteko kide aukeratu zuten 1875ean eta 1882an Royal Society elkartean sartu zen. 1887an The Autobiography of Charles Darwin argitaratu zuen.

## Lanak

* Life and Letters of Charles Darwin (1880); (revised 2nd edition, 1887)
* The Power of Movement in Plants (1880)
* The Practical Physiology of Plants (1894)
* Elements of Botany (1895)
* Rustic Sounds and Other Studies in Literature and Natural History (1917)

## Kanpo estekak

* Datuak: Q1333425
* Multimedia: Francis Darwin / Q1333425
# Francis Darizcuren

Francis Darizcuren (Baiona, 1938ko urtarrilaren 27a) lapurtar musikaria da.
Jaioterriko kontserbatorioan ikasi ondoren, 1958an Michel Portal ordezkatua zuen Biarritzeko kasinoan. 1962an Parisa joan zen eta ibilbidea egin zuen jazz munduan.

## Lanak

* Dansez sur moi (Claude Nougaro)
* Wight is Wight (Michel Delpech)
* Alexandrie Alexandra (Claude François)
* Harley Davidson (Bardot/Gainsbourg)
* Comme d'habitude (Michel Sardou)
* Le Sud (Nino Ferrer)

## Kanpo estekak

* Webgune ofiziala
* Datuak: Q3081379
# Francis Bell

Sir Francis Henry Dillon Bell (Nelson, 1851ko martxoaren 31 – Wellington, 1936ko martxoaren 13a) zeelandaberritar politikaria izan zen Zeelanda Berri lehen ministroa izan zen 1925eko maiatzaren 14tik 30ra.
Zuzenbidea ikasi zuen Cambridgeko Unibertsitatean eta Zeelanda Berrira itzuli zen Wellingtonen abokatu izateko.
Wellingtongo alkatea izan zen 1891tik 1893ra eta 1896tik 1897ra. Legebiltzarreko kide izan zen 1893tik 1896ra, eta gero abokatu lanbidera itzuli zen. 1912an Kontseilu Legegileko kide hautatu zuten, Erreformaren Alderdia ordezkatuz. William Masseyren gobernu erreformistan parte hartu zuen Barne Arazoetako ministro (1912 – 1915), Immigrazio ministro (1912 – 1920), Fiskal Nagusi (1918 – 1926), Osasun ministro (1919 – 1920) eta Kanpo Arazoetako ministro (1923 – 1926) karguetan.
1925eko maiatzaren 14an Massey hil zen eta Bellek ordezkatu zuen karguan. Lehen ministro postua hartu zuen lehen zeelandaberritarra izan zen. Bere alderdiko hautagaia izateari uko egin zion eta hamasei egunen ostean Gordon Coatesi utzi zion postua.
* Datuak: Q742508
* Multimedia: Francis Bell (New Zealand Prime Minister) / Q742508
# Francis Ebejer

Francis Ebejer (Dingli, Malta, 1925eko abuztuaren 28a - Swieqi, 1993ko ekainaren 10a) Maltako eleberrigilea, poeta eta antzerkigilea da. Malteraz eta ingelesez idatzi zuen.
Irratian eta telebistan idazten hasi zen bere ibilbidea. Lan horietako batzuk Estatu Batuetako, Holandako eta Italiako hedabideetan itzuli eta hedatu ziren. Bere lanek Maltako antzerki garaikidearen produkzioa eta zuzendaritza iraultzea lortu zuten.
Eleberriak ere idatzi ditu, gehienak New Yorken eta Londresen argitaratuak.
Ebejer PEN klubeko kidea, Malti Letterarju mugimenduko ohorezko presidentea eta Akkademja tal-Malti kidea izan zen.
Hainbat sari jaso zituen, besteak beste Maltako Literatura Saria lau aldiz, Ekoizle Onenaren Cheyneh Saria (1984), Kulturako Feniziar Trofeoa (1982) Citta 'di Valletta Saria (1989). 1986an Ohorezko Domina jaso zuen Avignon hiritik frantsesera itzulitako lanetako batengatik.

## Lanak

* A Wreath of Maltese Innocents, 1958
* Vaganzi tas-Sajf, 1962 . Malteraz.
* Boulevard, 1964 . Malteraz.
* Wild Spell of Summer, 1968
* Menz, 1967 . Malteraz.
* In the Eye of the Sun, 1969an
* Come Again in Spring, 1973an
* Requiem for a Malta Fascist, 1980
* Leap of Malta Dolphins, 1982
* Il-Ġaħan ta 'Binġemma, 1986 . Malteraz.
* The Malta Baron and I Lucian (hilondokoa, 2002 ).

## Erreferentziak

* ↑ A Memorial of Francis Ebejer

## Bibliografia

* Ebejer-en lanaren analisia. Ingelesez
* Ebejer-en monumentua Dinglin.
* Datuak: Q1397660
* Multimedia: Francis Ebejer / Q1397660
# Faustina Hasse Hodges

Faustina Hasse Hodges (Malmesbury, 1823ko abuztuaren 7a – Filadelfia, 1895eko otsailaren 4a) britainiar jatorriko organo-jole eta musikagile estatubatuarra izan zen.

## Biografia

Malmesburyra (Ingalaterra) jaio zen, Edward Hodges organo-jole eta konpositorearen alaba. Familia osoa Ingalaterratik Amerikako Estatu Batuetara joan zen 1838an. Faustina Hodgesek musika irakasten zuen bitartean Brooklyn eta Filadelfiako elizatan organo-jole gisa lan egin zuen.
1850eko hamarkadan hasi zen piano eta organorako abestiak eta musika argitaratzen. Aitaren biografia ere idatzi eta argitaratu zuen. Filadelfian hil zen.

## Obrak

Hauek dira bere lan garrantzitsuenak:
* L'amicizia (Adiskidetasuna)
* Tantum Ergo Opus 65, 2.a
* Bizitza salmoa (testua: Henry Wadsworth Longfellow)
* Ametsak: amets bat (testua::Henry Wadsworth Longfellow)
* Egun tristea (testua: Henry Wadsworth Longfellow)
* Hildako santuak (testua: Henry Wadsworth Longfellow, Ernst Stockmann-en lanaren arabera)
* Arrosondoa (testua: W.W. Caldwell)

## Erreferentziak

* 1 2 (Ingelesez) The Norton/Grove dictionary of women composers. (First American edition. argitaraldia) 1994 ISBN 0-393-03487-9. PMC 33066655. (Noiz kontsultatua: 2023-03-06).
* ↑ (Ingelesez) author., Ammer, Christine,. Unsung : a history of women in American music. ISBN 978-1-4835-7699-2. PMC 959033252. (Noiz kontsultatua: 2023-03-06).
* ↑ (Ingelesez) Sophie., Fuller,. (1995). The Pandora guide to women composers : Britain and the United States, 1629-present. Pandora ISBN 0-04-440936-2. PMC 35321812. (Noiz kontsultatua: 2023-03-06).
* ↑ (Ingelesez) Tick, Judith. (2001). Hodges, Faustina Hasse. Oxford University Press (Noiz kontsultatua: 2023-03-06).

## Kanpo estekak

* Faustina Hasse Hodges-en jabetza publikoko partiturak International Music Score Library Projet-i (IMSLP)
* Hodgesen dokumentuen errekarka Ameriketako Estatu Batuetako Kongresuko Liburutegian (PDF)
* Datuak: Q1398729
* Multimedia: Faustina Hasse Hodges / Q1398729
# Faustina Kowalska

Santa Maria Faustina Kowalska (Głogowiec, Polonia, 1905eko abuztuaren 25 – Krakovia, 1938ko urriaren 5), jaiotzez Helena Kowalska, poloniar lekaime katoliko bat izan zen. Eliza Katolikoak santu izendatu zuen 2000. urtean. Bizitzan zehar 600 orriko eguneroko bat idatzi zuen, non ustez Jesusengandik zetozen mezuak idatzi baitzituen. Eguneroko honetan oinarritzen egungo Jainkoaren Errukia izeneko debozio katolikoa.
* Datuak: Q18978
* Multimedia: Faustyna Kowalska / Q18978